DA Den Europæiske Unions Tidende C 107/3

Domstolens dom (Første Afdeling) af 6. marts 2008 — Deutsche Post AG (sagerne C-287/06, C-288/06 og C-291/06), Magdeburger Dienstleistungs- und Verwaltungs GmbH (MDG) (sag C-289/06), Marketing Service Magdeburg GmbH (sag C-290/06) og Vedat Deniz (sag C-292/06) mod Forbundsrepublikken Tyskland (anmodninger om præjudiciel afgørelse fra Verwaltungsgericht Köln — Tyskland)

(Forenede sager C-287/06 — 292/06) (1)

(Posttjenester - direktiv 97/67/EF - område forbeholdt en befordringspligtig posttjenestevirksomhed - særlige takster ved erhvervskunders indlevering af mindstemængder af forsorterede forsendelser til særlige indleveringssteder - afslag på sådanne takster til konsolidatorer, der erhvervsmæssigt og i eget navn indsamler forsendelser fra flere afsendere)

(2008/C 107/04)

Processprog: tysk

Den forelæggende ret

Verwaltungsgericht Köln

Parter i hovedsagen

Sagsøgere: Deutsche Post AG (sagerne C-287/06, C-288/06 og C-291/06), Magdeburger Dienstleistungs- und Verwaltungs GmbH (MDG) (sag C-289/06), Marketing Service Magdeburg GmbH (sag C-290/06) og Vedat Deniz (sag C-292/06)

Sagsøgt: Forbundsrepublikken Tyskland

Procesdeltagere: Marketing Service Magdeburg GmbH (sag C-287/06), Citipost Gesellschaft für Kurier- und Postdienstleistungen mbH (sag C-288/06), Deutsche Post AG (sagerne C-289/06, C-290/06 og C-292/06) og Magdeburger Dienstleistungs- und Verwaltungs GmbH (MDG) (sag C-291/06)

Sagens genstand

Anmodninger om præjudiciel afgørelse — Verwaltungsgericht Köln — fortolkning af artikel 47, stk. 2, EF, artikel 95 EF og artikel 12, femte led, samt artikel 7, stk. 1, i Europa-Parlamentets og Rådets direktiv 97/67/EF af 15. december 1997 om fælles regler for udvikling af Fællesskabets indre marked for posttjenester og forbedring af disse tjenesters kvalitet (EFT L 15, s. 14), som ændret ved Europa-Parlamentets og Rådets direktiv 2002/39/EF af 10. juni 2002 om ændring af direktiv 97/67/EF for så vidt angår yderligere åbning af Fællesskabets marked for posttjenester (EFT L 176, s. 21) — forpligtelse for en befordringspligtig postvirksomhed, som anvender særlige takster for erhvervskunder, der indleverer forsorterede postforsendelser til postnettet i brevcentre, til også at anvende disse særlige takster over for erhvervsvirksomheder, som afhenter postforsendelser hos afsenderen og indleverer disse forsorteret til postnettet på det samme indleveringssted og på de samme betingelser som erhvervskunderne

Konklusion

Artikel 12, femte led, i Europa-Parlamentets og Rådets direktiv 97/67/EF af 15. december 1997 om fælles regler for udvikling af Fællesskabets indre marked for posttjenester og forbedring af disse tjenesters kvalitet, som ændret ved Europa-Parlamentets og Rådets direktiv 2002/39/EF af 10. juni 2002, skal fortolkes således, at det er til hinder for, at det nægtes virksomheder, der erhvervsmæssigt og i eget navn indsamler postforsendelser fra flere afsendere, de særlige takster, som en national befordringspligtig posttjenestevirksomhed på området for sin eksklusive licens indrømmer erhvervskunder ved indlevering af mindstemængder af forsorterede brevforsendelser til brevcentre.

(1) EUT C 261 af 28.10.2006.